Nuožulna

Nuožulna (; ) – nusklembta briauna. Kai briauną sudarančios plokštumos yra statmenos, nuožulna paprastai būna simetriška, sudaranti 45° kampus su paviršiais.

Briaunų nuožulnų paskirtis:
 Didina gaminio atsparumą. Mažesnė tikimybė, kad smūgis į briauną ją deformuos ar atskels. Todėl nuožulnos yra įprastas dalykas veidrodžių, stiklinių lentynėlių ir pan. stiklo gaminių gamyboje.
 Didina gaminio saugumą. Mažesnė tikimybė, kad aštri gaminio briauna į ją atsitrenkus ar į ją brūkštelėjus perkirs ar įpjaus odą.
 Didina montavimo patogumą. Strypų galinės nuožulnos leidžia lengviau įkišti strypą ar strypo pavidalo gaminį į siaurą angą.
 Didina suvirinimo efektyvumą. Kraštais suvirinamų metalo plokščių briaunų nuožulnos leidžia tvirčiau suvirinti storas plokštes.
 Estetika:
 Gaminiai su nuožulnotomis briaunomis dažnai gražesni nei neturėdami nuožulnų.
 3D grafikoje trimačių šriftų su nuožulnotomis briaunomis trimatiškumas akivaizdesnis.

Metalo, medžio ar stiklo apdirbime nuožulnas daro specialia įranga.

Kategorija:Technologija